ब्रेक होने के बाद आनंद जी का स्वर टॉक बैक के जरिए पीसीआर में कौंधता है–टीपी पर कौन है?अमित कहता है–सर विनय है। आनंद जी–इसे टीपी चलाने की तमीज नहीं है, तो क्यों बैठा दिया? हमें चूतिया समझ रखा है, जो तुम लोगों के एक्सपेरिमेंट के लिए ऑनएयर गला फाड़ रहे हैं?विनय तो मारे डर के कांप रहा है, उसे कुछ समझ नहीं आ रहा है सिवाय नौकरी जाने के। उसे बस यही लग रहा है कि एक तरफ कार्यक्रम खत्म होगा और दूसरी तरफ उसकी नौकरी…उसको अब कोई बचाने वाला नहीं है। वह मन ही मन इस उधेड़बुन में है कि अपने जानने वालों और मित्रों को क्या बताएगा कि नौकरी क्यों छोड़ दी है, या छूट गई। फिर सोचता है कि अगर सही कारण बताऊंगा तो लोग क्या कहेंगे–तुझसे एक इतना छोटा सा काम नहीं हो सका तो तू क्या खाक चैनल में काम करेगा।